proxectonos/corpus_dominio_legal_administrativo_tmp huggingface dataset:
06/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30254. Renovación de redes de servizos

CLAVE: DH W.15.30254 Concello de Cambre con CIF P15001700G, e con enderezo en Adro, nº 1.15660 Cambre. Solicita AUTORIZACIÓN para renovación de redes de servicios, na zona de Dominio Público Hidráulico e policía do río Mero, no lugar de Agra do Mero, na parroquia de Sigras, no T. M. de Cambre. As obras solicitadas consisten na renovación redes de srvizos en Agra do Mero (Sigras), Ponte do Cubo, Seoane (Anceis) e outros. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 23 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
06/06/2012 | Administración LocalMunicipal
Carballo
Anuncio de aprobación inicial do texto articulado da Ordenanza municipal reguladora da limpeza, salubridade e hixiene no término municipal de Carballo (A Coruña)

O Pleno Municipal do Concello de Carballo, en sesión ordinaria celebrada o 28 de maio de 2012, acordou aprobar inicialmente o texto articulado da ordenanza municipal reguladora da limpeza, salubridade e hixiene no término municipal de Carballo. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante este prazo, o Texto articulado da Ordenanza municipal reguladora da Limpeza, Salubridade e Hixiene no término municipal de Carballo” entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. Carballo, 29 de maio de 2012 O Alcalde D. Evencio Ferrero Rodríguez
06/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30364. Recheo de parcela

CLAVE: DH W.15.30364 D. Pedro Orgaz Prieto con CIF XXXXXXXXX, e con enderezo en Santa Teresa, nº 10, 2 º. 15002 A Coruña. Solicita AUTORIZACIÓN para recheo, na zona de policía do río Outeiriño, no lugar de Torneas, na parroquia de Sesamo, no T. M. de Culleredo. As obras solicitadas consisten no recheo de parcela para un mellor aproveitamento da mesma. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 23 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
06/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30411. Rehabiliatación dun muiño

CLAVE: DH W.15.30411 D. Antonio Amor Gonzalez con CIF XXXXXXXXX, e con enderezo en Vilacoba, nº 7.15318 Abegondo. Solicita AUTORIZACIÓN para rehabilitación dun muiño, na zona de policía do río Mero, no lugar de Frean, na parroquia de Vilacoba, no T. M. de Abegondo. As obras solicitadas consisten na rehabiliatción dun muiño de planta baixa e de unha zna anexa. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 23 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
06/06/2012 | Administración LocalMunicipal
Carballo
Anuncio de aprobación inicial do texto refundido da Ordenanza xeral sobre circulación e utilización das vías públicas do Concello de Carballo (A Coruña)

ANUNCIO O Pleno municipal do Concello de Carballo, en sesión ordinaria celebrada o 28 de maio de 2012, acordou aprobar inicialmente o texto refundido da Ordenanza xeral sobre circulación e utilización das vías públicas. Sométese o expediente a exposición pública por un prazo de 30 días, contados a partires do día seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante este prazo, o “Texto refundido da Ordenanza xeral sobre circulación e utilización das vías públicas do Concello de Carballo” entenderase aprobado definitivamente sen necesidade de novo acordo plenario, e entrará en vigor ao día seguinte ao da publicación do anuncio de aprobación definitiva no B. O. P. Carballo, 29 de maio de 2012. O alcalde D. Evencio Ferrero Rodríguez
06/06/2012 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación da organización, coordinación e realización da campaña de vela 2012

ANUNCIO DE PROCEDEMENTO ABERTO CON MULTIPLICIDADE DE CRITERIOS DE VALORACIÓN 1. ENTIDADE ADXUDICATARIA. a) ORGANISMO: Excma. Deputación Provincial da Coruña. b) DEPENDENCIA QUE TRAMITA O EXPEDIENTE: Patrimonio e Contratación. c) NÚMERO DE EXPEDIENTE: 7442/2012.2. OBXECTO DO CONTRATO: CONTRATACIÓN DA ORGANIZACIÓN, COORDINACIÓN E REALIZACIÓN DA CAMPAÑA DE VELA 2012.3. PRAZO DE EXECUCIÓN: ate o 30 de setembro de 2012.4. TRAMITACIÓN E PROCEDEMENTO DE ADXUDICACIÓN. a) Tramitación: ORDINARIA. b) Procedemento: ABERTO. c) Forma: PROCEDEMENTO ABERTO CON MULTIPLICIDADE DE CRITERIOS DE VALORACIÓN.5. PRESUPOSTO DE LICITACIÓN. O importe máximo é de 34.720,50 euros IVE 6. GARANTÍA PROVISIONAL. Non se esixe.7. GARANTÍA DEFINITIVA.5% do prezo de adxudicación (IVE excluído). 8. REQUISITOS ESPECÍFICOS DO CONTRATISTA. a) Clasificación: non se esixen. b) Outros requisitos: non se esixen.9. PRESENTACIÓN DE OFERTAS OU DAS SOLICITUDES DE PARTICIPACIÓN. a) Data límite de presentación de ofertas: nas horas de oficina de 9.00 a 13.00 horas, dentro do prazo de 8 días naturais, contados dende o seguinte ao da derradeira publicación do anuncio de licitación no BOP. b) Presentarase en 3 sobre pechados. A) SOBRE A.–Subtitulado “Documentación”. Conterá a documentación esixida na cláusula 12.ª do prego de cláusulas administrativas e técnicas particulares. B) Sobre B.–Subtitulado “Referencias Técnicas”. Conterá a documentación esixida na cláusula 12.ª do prego de cláusulas administrativas e técnicas particulares. C) Sobre C.–Subtitulado “Oferta económica”. Conterán a oferta económica axustada ao modelo da cláusula 12.ª do prego de cláusulas administrativas e técnicas particulares.10. GASTOS DE ANUNCIOS. Os gastos correspondentes aos anuncios da licitación serán por conta do adxudicatario. A Coruña, a 31 de maio de 2012. O PRESIDENTE O SECRETARIO Asdo.: DIEGO CALVO POUSO Asdo.: JOSÉ LUIS ALMAU SUPERVÍA
06/06/2012 | Administración LocalMunicipal
Narón
Intervención
Edicto conta xeral Concello de Narón e Padroado da Cultura correspondente ao ano 2011

Formulada e rendida a Conta Xeral do propio Concello e do Padroado da Cultura correspondente o ano 2011 informada pola Comisión Especial de Contas de data 21 de maio de 2012, exponse ao público cos documentos que a xustifican, na Intervención deste Concello, durante quince días hábiles contados a partir do seguinte á inserción do presente edicto no Boletín Oficial da Provincia, co obxecto de que os interesados lexitimados poidan examinala e formular por escrito os reparos e observacións que estimen oportunos, durante o devandito prazo de exposición e os oito días seguintes de conformidade co disposto no art.116 da lei 7/85 de 2 de abril, asi como o art.212 do Real Decreto Lexislativo 2/2004 de 5 de marzo. Narón, 29 de maio de 2012 O alcalde José Manuel Blanco Suárez
06/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30384. Peche de parcela

CLAVE: DH W.15.30384 D. Ramón Mosquera Iglesias con CIF XXXXXXXXX, e con enderezo en Santa Cecilia, nº 9, 1 º. 15002 A Coruña. Solicita AUTORIZACIÓN para peche, na zona de policía do río Mero, no lugar de Ponte de Cela, nº 31, na parroquia de Ponte Cela, no T. M. de Cambre. As obras solicitadas consisten na peche de parela mediante bloque de formigón prefabricado. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 23 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
06/06/2012 | Administración LocalMunicipal
Santiago de Compostela
Secretaría Xeral
Delegación de competencias e nomeamentos de concelleira

A Xunta de Goberno Local, na sesión que tivo lugar o día 14 de maio de 2012, adoptou o seguinte acordo: “Número 122.- Proposta da alcaldía relativa a delegacións pola Xunta de Goberno Local na concelleira de Educación e Normalización Lingüística. A Xunta de Goberno Local acorda aprobar a proposta da alcaldía de data 11.05.2012, relativa á delegación de competencias, que é do seguinte teor literal: “Nomeada por decreto desta alcaldía de data 11 de maio de 2012, Dona Rebeca Domínguez Iglesias, concelleira delegada de Educación e Normalización Lingüística, e de acordo co contido do artigo 127.2 da Lei 7/85, de 2 de abril, reguladora das bases de réxime local Que se delegue pola Xunta de Goberno Local na concelleira citada de Educación e Normalización Lingüística o contido das delegacións xa efectuadas por acordos da Xunta de Goberno Local de 15 e 26 de xullo de 2011. (BOP 17-8-2011). O presente acordo surtirá efectos dende a data da súa adopción, debendo darse conta ao Pleno na primeira sesión que teña lugar, notificarse á interesada e publicarse no Boletín Oficial da Provincia.” O ALCALDE, ASDO: ANGEL CURRÁS FERNANDEZ Con data 11 de maio de 2012 ditouse o seguite decreto: “En orde a conquerir unha maior eficacia na xestión diaria da Corporación, e en exercizo das competencias que me outorgan os artigos 124 da Lei 7/85, de 2 de abril, Reguladora das Bases do Réxime Local e 33, 34 e 50 do Regulamento Orgánico de Goberno e Administración do Concello de Santiago de Compostela (BOP 6-3-2012), Nomear concelleira delegada desta alcaldía en materia de Educación e Normalización Lingüística a DONA HEGOA SZATMARI HAOUAS, coas facultades recollidas no decreto desta alcaldía de 5 de xullo de 2011 (BOP 21-7-2011). Do presente decreto, que entrará en vigor no día de hoxe, darase conta ao Pleno da Corporación e notificarase ao interesado. Así mesmo, publicarase no Boletín Oficial da Provincia en cumprimento do que dispón o artigo 44 do ROF, e surtirá efectos dende a data da súa sinatura.” O ALCALDE, ASDO: ANGEL CURRÁS FERNANDEZ Con data 21 de maio de 2012 ditouse o seguite decreto: “De acordo co artigo 57.1 do Código Civil e a Intrucción de 26 de xaneiro de 1995 da Dirección Xeral dos Rexistros e do Notariado sobre autorización de matrimonios civís polos alcaldes, e dos artigos 124.4. a) e 124.5 da Lei Reguladora das Bases do Réxime Local, Nomear concelleira delegada para a celebración de vodas á concelleira dona REBECA DOMINGUEZ IGLESIAS, incluíndoa así na relación de concelleiros que figuran no Decreto da Alcaldía de data 5 de xullo de 2011 como delegados para a celebración de vodas. Desta resolución, que entrará en vigor o día de hoxe, darase conta ao Pleno da Corporación e notificarase ás interesadas. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro).” O ALCALDE, ASDO: ANGEL CURRÁS FERNANDEZ
06/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30332. Vivenda unifamiliar

CLAVE: DH W.15.30332 D. Marton Yebras Ronald e Dona Mª Luz Ferreiro Pombo con CIF XXXXXXXXX e XXXXXXXXX respectivamente, e con enderezo en Iglesario de Loureda, nº 47. Arteixo. Solicita AUTORIZACIÓN para vivenda unifamiliar, na zona de policía do río i/n, no lugar de Iglesario, na parroquia de Loureda, no T. M. de Arteixo. As obras solicitadas consisten na construcción dunha vivenda unifamiliar composta de planta baixa e baixo-cuberta. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 23 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
06/06/2012 | Administración LocalMunicipal
As Pontes de García Rodríguez
Secretaría
Licitación para o alleamento do ben moble camión con guindastre, con matrícula C-8891-AS

A través do Decreto nº 1115/2012, do 25 de maio, ditado polo Concelleiro-delegado da Área de Facenda, Urbanismo e Coordinación do Goberno, aprobouse o expediente de contratación, mediante procedemento aberto, un único criterio de adxudicación, ao mellor prezo, para allear o ben moble camión con guindastre, con matrícula C-8891-AS, consonte o prego de cláusulas administrativas, tamén aprobado. Publícase no Boletín Oficial da Provincia da Coruña (BOP) e mais no Perfil de Contratante polo prazo de quince días, o anuncio de licitación do ben moble camión con guindastre, con matrícula C-8891-AS, para seleccionar o comprador do mesmo, nos seguintes termos: a) Organismo: Concello das Pontes de García Rodríguez b) Dependencia que tramita o expediente: Patrimonio c) Nº de expediente: 23/2012-2.05 Alleamento do ben moble camión con guindastre, con matrícula C-8891-AS a) Tramitación: ordinaria b) Procedemento: aberto Importe: 1.543,24 € I. V. E.: 277,78 € Importe total (IVE incluído): 1.821,02 € Non se esixe a) Entidade: Concello das Pontes de García Rodríguez b) Domicilio: Parque municipal, s/n c) Localidade e código postal: As Pontes de García Rodríguez d) Teléfono: 981453116 e) Fax: 981453185 f) Data límite para a obtención de documentos e información: décimo quinto día posterior desde a publicación do anuncio de licitación no BOP. Unicamente o mellor prezo Os licitadores poderán presentar proposicións no Rexistro Municipal (Casa do Concello, Parque Municipal) en horario de 8:30 h a 14:00 h (agás os sábados, nos que o horario será de 10:00 h a 12:30 h) dentro do prazo de quince días naturais contados a partir do día seguinte ao da publicación deste anuncio no BOP e no Perfil de Contratante (na páxina web www.aspontes.com). As proposicións tamén se poderán presentar como indica a cláusula 7ª das do prego. Dentro do prazo máximo dun mes contado desde a data de finalización do prazo de presentación de ofertas reunirase a Mesa de contratación no lugar e día e hora que se anunciará oportunamente no taboleiro de anuncios da Casa do Concello e no Perfil de Contratante. As Pontes de García Rodríguez, 28 de maio de 2012 O alcalde Valentín González Formoso
06/06/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (Var-2/2012)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: Var-2/2012 2. Obxecto do contrato: contratación dunha póliza de seguro de accidentes para o persoal ao servizo do concello da Coruña.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 52.792,24 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: Ata as 13:00 horas do día 2 de xullo de 2012. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 28 de maio de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
06/06/2012 | Administración LocalMunicipal
Pontedeume
Anuncio de incoación de expediente ao abeiro do Regulamento especial de honores e distincións

ANUNCIO Consonte co disposto no artigo 21 do Regulamento especial de honores e distincións do Concello de Pontedeume, publicado no BOP n.º 51, do 14.03.2012, faise pública a incoación de expediente en aras á concesión do título de fillo predilecto do Concello de Pontedeume a don Abul Mouffok Nyarko. Polo prazo dun mes, dende a publicación deste anuncio, poderán comparecer no expediente cantas persoas o desexen para constatar os datos, noticias ou xuícios que procedan en relación coa proposta e adverar a xustificación dos merecementos coas informacións, en orde ás evidentes constancias de servizos, feitos ou actuacións. Pontedeume, 25 de maio de 2012. O alcalde Gabriel Torrente Piñeiro
06/06/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Curtis

O Pleno desta Corporación, na sesión ordinaria celebrada o 25 de maio de 2012, adoptou, entre outros, o seguinte acordo: “13.–ACEPTAR A AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE CURTIS. Aceptar a ampliación das competencias delegadas en materia tributaria acordada polo Concello de Curtis en relación coas seguintes materias: • A facultade para establecer acordos ou convenios coa Administración Tributaria do Estado en materia de colaboración e inspección en relación co imposto sobre bens inmobles, de acordo co disposto na Lei reguladora das facendas locais, a Lei reguladora do catastro e as súas respectivas normas de desenvolvemento. • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas, a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 1 de xuño de 2012. O presidente/PDFR 5-8-2011/a vicepresidenta 2.ª O secretario María Padín Fernández José Luis Almau Supervía
06/06/2012 | Administración LocalMunicipal
Santa Comba
Adxudicación de obras e formalización contrato POS 2011: “Pav. VP en Vilar, Cícere y ampliación puente del Ribeiro”

Coa data 23/05/2012, ditouse a resolución enriba indicada, aprobando a adxudicación do contrato da obra abaixo relacionada, o que se publica aos efectos do artigo 154.2 do Real decreto lexislativo 3/2011, do 14 de novembro, da lei de contratos do sector público (en adiante TRLCSP). a) Organismo: Concello de Santa Comba (A Coruña). b) Dependencia que tramita o expediente: secretaría municipal. c) Número de expediente: 11-2100-0208.0/ CON-OBN-5/2012 POS 2011 d) Dirección de internet do perfil do contratante: www.santacomba.es a) Tipo de contrato: obras. b) Descrición do obxecto: “PAV. VP EN VILAR, CÍCERE Y AMPLIACIÓN PUENTE DEL RIBEIRO” c) Lote (no seu caso): Non procede. d) CPV (Referencia Nomenclatura): 45233222-1 e) Acordo marco (se procede): Non procede. f) Sistema dinámico de adquisicións (se procede): Non procede. g) Medio publicación do anuncio licitación: Invitación mínimo tres empresas (artigo 178.1 TRLCSP). h) Data publicación anuncio licitación: Invitación mínimo tres empresas (artigo 178.1 TRLCSP). a) Tramitación: ordinaria. b) Procedemento: procedemento negociado sen publicidade. Importe neto: 94657,92 euros. Presuposto base de licitación: Importe neto: 94657,92 euros. IVE 17038,43 euros. Importe total: 111696,35 euros. a) Data de adxudicación: 23/05/2012. b) Data de formalización do contrato: vinte e catro de maio de dous mil doce. c) Contratista: EXCAVACIONES AGRA CASTRO, S. L. d) Importe ou canon de adxudicación. Importe neto: 94657,92 euros. IVE 17038,43. Importe total: 111696,35 euros. e) Vantaxes da oferta adxudicataria: Mellor puntuación criterios valoración especificados no prego de cláusulas administrativas particulares que rexeron na licitación.7.- Financiamento: Obra incluída no Plan provincial de cooperación ás obras e servizos de competencia municipal 2011 (POS 2011). En Santa Comba, 30/05/2012. O ALCALDE-PRESIDENTE, Asdo.: Antonio Manuel Landeira Gallardo.
06/06/2012 | Administración LocalMunicipal
A Laracha
Aprobación inicial padrones fiscales ejercicio 2012

O Alcalde do Concello de A Laracha, nesta data ditou a seguinte resolución: PRIMEIRO.- Aprobar inicialmente os Padróns Fiscais do exercicio 2012, con referencia a un de xaneiro do 2012, seguintes: - Taxa por recollida de basuras. - Taxa por postos e barracas. - Taxa por entrada de vehículos. SEGUNDO.- Publicar dito acordó no Boletín Oficial da Provincia e abrir o período de exposición pública dos padróns polo prazo dun mes que empezará a contar dende o día seguinte a publicación. TERCEIRO.- Transcorrido o prazo de exposición pública, os interesados poderán interpoñer ante esta Alcaldía, no prazo dun mes, o recurso de reposición regulado no artigo 14.2 do RDL 2/2004. A Laracha, 29 de maio de 2012. Dou fe, O alcalde O secretario José Manuel López Varela Miguel Iglesias Martínez
06/06/2012 | Administración LocalMunicipal
Ferrol
Urbanismo. Inspección e Disciplina
Notificación á comunidade de herdeiros de don Juan Pico Castro de expediente de ruína ER 2/12 na estrada de Catabois, 107, esquina Penas de Guitín

EDICTO Notificación á COMUNIDADE DE HERDEIROS DE DON JUAN PICO CASTRO expediente de ruína ER 2/12 estrada de Catabois, 107, esquina Penas de Guitín Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación da incoación do expediente de orde de execución como os interesados no procedemento son descoñecidos, procédese á súa práctica mediante o anuncio no Boletín Oficial da Provincia e no taboleiro de editos do Concello para coñecemento dos interesados. De conformidade co artigo 61 da Lei 30/1992, publícase un estrato da resolución do 20.03.2012 polo que poderán comparecer no Negociado de Inspección e Disciplina Urbanística do Concello no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.–Incoar á Comunidade de herdeiros de don Juan Pico Castro o procedemento contraditorio de declaración de ruína do inmoble sito na estrada de Catabois, núm.107, esquina Penas de Guitín, coa posta de manifesto do expediente aos propietarios do inmoble, aos moradores e aos titulares dos dereitos reais coa finalidade de que no prazo de 15 días poidan presentarse no expediente, e alegar e achegar os documentos e xustificacións que estimen pertinentes. Coa presente notifícase o decreto a Maria Yadira Vidaña Sacares, Ángel, Carmen, Mercedes, Emilia e Guadalupe Rocio Ribaya Ortiz de Lejarazu; Sorin Andrei Redford Nalvarte, Juan e Meilan Pol Acasuso Diene; ou aos herdeiros deles, así como tamén ao resto dos herdeiros de don Matthew John Byron Gaztelurrutia Porteous, aos que non foi posible a súa identificación. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 25 de maio de 2012. O concelleiro delegado da Área de Medio Ambiente, Urbanismo, Servizos e Seguridade por delegación da Alcaldía de 13.06.2011 (BOP 29.06.2011). Guillermo Evia Pérez
06/06/2012 | Administración LocalMunicipal
Noia
Secretaría
Aprobación inicial modificación da relación de postos de traballo de persoal funcionario

O Pleno do Concello, na sesión ordinaria realizada o día 25 de maio de 2012, acordou aprobar inicialmente a modificación da Relación de Postos de Traballo (RPT) do persoal funcionario, mediante a incorporación de tres postos a funcionarizar. De conformidade co disposto nos artigos 90.2 da Lei 7/1985, de 2 de abril, Reguladora das Bases de Réxime Local, e 126 e 127 do Texto Refundido das Disposicións Legais Vixentes en materia de Réxime Local, aprobado por R. D. Lexislativo 781/1986, de 18 de abril, sométese o dito acordo ao trámite de información pública e audiencia aos interesados polo prazo de quince días hábiles, a contar dende o seguinte á publicación deste anuncio no Boletín Oficial da Provincia, para os efectos de presentación de reclamacións ou suxestións. No caso de presentárense reclamacións, estas serán resoltas polo Pleno, en caso contrario entenderase definitivamente adoptado o acordo, ata entón provisional, de conformidade co disposto nos artigos 126 e 127 do R. D. Lexislativo 781/1986. Noia, 30 de maio de 2012. O alcalde-presidente. Rafael García Guerrero.
06/06/2012 | Administración LocalMunicipal
Sobrado
Relación provisional de admitidos/excluídos para unha praza de traballador/a social

RESOLUCIÓN DA ALCALDÍA Vistas as solicitudes presentadas para tomar parte nas probas selectivas convocadas para a provisión en propiedade dunha praza de traballador/a social, publicada no BOP n.º 235, do 13/12/2011, e n.º 9, do 13/01/2012; DOG n.º 36, do 21/02/2012, e BOE n.º 89, de data 13/04/2012, e unha vez finalizado o prazo de presentación de instancias, esta Alcaldía, en virtude das facultades conferidas pola lexislación vixente, RESOLVE: PRIMEIRO.–Aprobar a relación provisional de admitidos/excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia e no taboleiro de edictos da Corporación: ASPIRANTES ADMITIDOS: ASPIRANTES EXCLUÍDOS: NINGÚN. SEGUNDO.–Outorgar un prazo de 10 días hábiles, para os efectos de reclamacións, contados a partir do seguinte á inserción desta resolución no BOP. Sobrado, a 29 de maio de 2012. O alcalde Asdo.: Jacobo Fernández García
06/06/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29505. Simplicio Eiranova Fernández. Coristanco

CLAVE: DH. W15.29505 Simplicio Eiranova Fernández con DNI: XXXXXXXXX e con enderezo en rúa Vizcaia, 41 baixo 15007 A Coruña. Solicita AUTORIZACIÓN para obras de construción de peche perimetral na parcela nº 471, polígono 19, na zona de policía do rego da Balsa, no lugar de Montecelo, na parroquia de Oca (San Martiño), no T. M. de Coristanco, provincia de A Coruña. Construiranse 225 m. l. de peche cunha distancia nínima ao rego de 8,16 m. Estará composto por un muro de bloque prefabricado de formigón de 0,90 m de altura total, das que 0,30 m irán baixo o terreo natural, e sobre o que se colocará unha malla electrosoldada de 1,50 m de altura con soportes metálicos, resultando unha altura total do peche de 2,40 m. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 23 de maio de 2012 O xefe do servizo territorial Ángel Gómez Rey
06/06/2012 | Administración LocalMunicipal
Noia
Secretaría
Baixa no padrón por caducidade

A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. Primeiro: Declarar a baixa por caducidade da inscrición padroal neste Concello, por non renovar dita inscrición no prazo de dous anos da seguinte persoa e na data que se indica: -MONICA LEONOR VICENTE GERMAN PAREJAS GARCILLAN………………. 25-05-2012 Segundo: Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 28 de maio de 2012. O alcalde Ante mín, O secretario. Asdo. Rafael García Guerrero Asdo. Santiago González Prado. Réximen de Recursos: Contra este acordo que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de Novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente
06/06/2012 | Administración LocalMunicipal
Santiago de Compostela
Urbanismo. Sección de Planeamento e Xestión
Publicación do acordo de ampliación dos usos permitidos nas reservas de equipamento deportivo (ED/DEP) e docente (EE/DOC) no Plan parcial do SUNP-22. Castro de Abaixo

O Pleno do Concello de Santiago de Compostela, na sesión ordinaria que tivo lugar o día 26 de abril de 2012, adoptou, entre outros, o seguinte acordo:  Ao abeiro do previsto no artigo 47.4 da Lei 9/2009, do 30 de decembro, de ordenación urbanística e protección do medio rural de Galicia (LOUG), ampliar os usos dotacionais permitidos nas reservas de equipamento deportivo e docente do Plan parcial do SUNP-22 (Castro de Abaixo), autorizando todos os relacionados polo artigo 136.2 do Plan xeral. Contra este acordo poderase interpoñer directamente recurso contencioso administrativo ante o Xulgado do Contencioso-Administrativo de Santiago no prazo de dous meses, contado a partir do día seguinte ó da publicación deste anuncio. Alternativamente poderá interpoñerse recurso potestativo de reposición ante ó Pleno do Concello no prazo dun mes, contando dende a mesma data. Santiago de Compostela, 22 de maio de 2012. O alcalde Asdo.: Ángel Currás Fernández
06/06/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Monfero en materia de xestión, inspección e recadación da taxa pola utilización privativa ou aproveitamentos especiais constituídos no solo, subsolo ou voo das vías

O Pleno desta Corporación, na sesión ordinaria celebrada o 25 de maio de 2012, adoptou, entre outros, o seguinte acordo: “14.–ACEPTAR A AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE MONFERO EN MATERIA DE XESTIÓN, INSPECCIÓN E RECADACIÓN DA TAXA POLA UTILIZACIÓN PRIVATIVA OU APROVEITAMENTOS ESPECIAIS CONSTITUÍDOS NO SOLO, SUBSOLO OU VOO DAS VÍAS PÚBLICAS. Aceptar a ampliación das competencias delegadas en materia tributaria acordada polo Concello de Monfero en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas municipais a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 1 de xuño de 2012. O presidente/PDFR 5-8-2011/a vicepresidenta 2.ª O secretario María Padín Fernández José Luis Almau Supervía
07/06/2012 | Administración LocalConsorcios
Consorcio As Mariñas
Anuncio de aprobación inicial do Regulamento de xestión do servizo de residuos urbanos do Consorcio “As Mariñas”

O Pleno do Consorcio “As Mariñas”, en sesión extraordinaria celebrada o día 07.05.2012, acordou a aprobación inicial do Regulamento de xestión do servizo de residuos urbanos do Consorcio “As Mariñas”. Sométese o expediente a información pública polo prazo de quince días a contar dende o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se houbesen presentado alegacións, considerarase aprobado definitivamente dito acordo. En Bergondo, a 28 de maio de 2012. O Presidente, José Antonio Santiso Miramontes
07/06/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 86/07. Expropiación

Resolución do 23 de maio de 2012, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar os días xoves 28 de xuño de 2012 (Arzúa) e mércores 04 de xullo de 2012 (Touro), ás 11.30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.” proceda, nas oficinas da Casa Consistorial de (ARZÚA e TOURO), aos pagos do prezo xusto e xuros, por expropiación e imposición de servidumes de paso da liña eléctrica LMT, CT, RBT COCHEIRAS E MAROXA (Expte. n.° 86/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5° da citada Lei de expropiación forzosa. A Coruña, 23 de maio de 2012. A xefa territorial Susana Vázquez Romero
07/06/2012 | Administración LocalMunicipal
Arzúa
Exposición pública da conta xeral

Ditaminada pola Comisión Especial de Contas deste Concello e de conformidade co establecido no artigo 212.3 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, exponse ao público a CONTA XERAL do exercicio 2011. A devandita conta quedará exposta por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales e oito (8) máis, os interesados poderán presentar as reclamacións, reparos ou observacións que estimen oportunas. Arzúa, 25 de maio do 2012. O alcalde-presidente Asdo.: José Luis García López
07/06/2012 | Administración LocalMunicipal
Arteixo
Servizos Económicos
Publicación da conta xeral do exercicio 2011

Formulada e rendida a conta xeral do orzamento desta Corporación correspondente ao exercicio 2011 e ditaminada pola Comisión Especial de Contas, exponse ao público cos documentos que a xustifican, na Intervención desta entidade durante quince días hábiles, contados a partires do seguinte ao da inserción do presente edicto no Boletín Oficial da Provincia, co obxeto de que os interesados podan examinala e formular por escrito os reparos e observacións que estimen oportunas, durante o mencionado prazo de exposición e os oito días seguintes, de conformidade co disposto nos artigos 116 da Lei 7/1985, de 2 de abril, reguladora das bases de réxime local, e 212.3 do Texto Refundido da Lei Reguladora das Facendas Locais. En Arteixo, o 31 de maio de 2012 Asdo.- Carlos Calvelo Martínez Alcalde-Presidente
07/06/2012 | Administración LocalMunicipal
Ortigueira
Secretaría
Exposición ao público conta xeral exercicio 2011

Formulada e rendida a conta xeral do orzamento deste Concello correspondente ao exercicio 2011, e informada favorablemente pola Comisión Especial de Contas en sesión realizada o día 30 de maio de 2012, exponse ao público cos documentos que a xustifican na Intervención deste Concello por prazo de 15 días hábiles, contados a partir do seguinte ao da inserción do presente anuncio no Boletín Oficial da Provincia. Durante ese prazo e oito días máis os interesados poderán examinala e formular as reclamacións, reparos e observacións que estimen pertinentes, de conformidade co disposto nos artigos 116 da Lei 7/1985, do 2 de abril, reguladora das bases de réxime local, e 212 do texto refundido da Lei reguladora das facendas locais, de 5 de marzo do 2004. Ortigueira, 30 de maio de 2012. O Alcalde Asdo.: Rafael J. Girón Martínez
07/06/2012 | Administración LocalMunicipal
O Pino
Corrección de erros anuncio de data 31 de maio de 2012 (BOP nº 102)

No anuncio publicado en data 31 de maio de 2012 no BOP nº 102 onde dí ANEXO II FICHEIRO B NOME DO FICHEIRO "PARTICIPANTES EN ACCIÓNS DE PROMOCIÓN ECONÓMICA", debe dicir: ANEXO II FICHEIRO B NOME DO FICHEIRO "PARTICIPANTES EN ACCIÓNS DE PROMOCIÓN DE EMPREGO" O Pino, 31 de maio de 2012 O ALCALDE D. Manuel Taboada Vigo
07/06/2012 | Administración LocalMunicipal
Tordoia
Aprobación da conta xeral do ano 2011

EDICTO APROBACIÓN DA CONTA XERAL DO ANO 2011 De conformidade co sinalado no artigo 212.3 do RDL 2/2004, do 5 de marzo, texto refundido da Lei reguladora das facendas locais, e o artigo 116 a Lei 7/1985, do 2 de abril, reguladora das bases do réximen local, sométese a información pública a CONTA XERAL DO EXERCICIO DE 2011, cos seus xustificantes e o informe da Comisión de Contas, por termo de quince días. Neste prazo e oito días máis, admitiranse os reparos que poidan formularse por escrito, os que serán examinados por dita Comisión, que practicará cantas comprobacións crea necesarias, emitindo novo informe. En Tordoia, a 25 de maio de 2012. O alcalde Antonio Pereiro Liñares
07/06/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 65/2012

Resolución do 21 de maio de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Ferrol (expediente IN407A 65/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación do proxecto: proxecto de L. M. T. cambio de sección SMR-733 (3.ª fase). Situación: concello de Ferrol. Características técnicas: Liña eléctrica de media tensión subterránea C. T. Caranza n.° 11-C. T. Caranza, 17, a 15/20 kV, cunha lonxitude de 0,230 km, coa orixe na cela de liña existente no C. T. Caranza, n.° 11 (expediente 27.640), condutor tipo RHZ1, e final en empalmes proxectados na L. M. T. SMR-733, tramo a C. T. Caranza, n.° 17 (expediente 27.640). Liña eléctrica de media tensión subterránea C. T. Caranza n.° 9-C. T. República Argentina, a 15/20 kV, cunha lonxitude de 0,705 km, coa orixe na cela de liña existente no C. T. Caranza, n.° 99 (expediente 27.640), condutor tipo RHZ1, e final en empalmes proxectados na L. M. T. SMR-733, tramo a C. T. República Argentina coa entrada e saída no C. T. Caranza n.° 1 (expediente 27.156) Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 21 de maio de 2012. Susana Vázquez Romero Xefa territorial da Coruña
07/06/2012 | Administración LocalMunicipal
Muros
Notificación expediente limpeza de fincas

Intentada a notificación sobre expediente de limpeza de finca a D. MANUEL RIOBÓ PASTORIZA, no último enderezo coñecido e non sendo posible practica-la mesma, de conformidade co art.59.4 da Lei 30/1992, d 26 de novembro do Réxime Xurídico das Administracións Públicas e do Procedemento Administrativo Común, procédese a súa notificación a través da publicación do presente A Sra. Alcaldesa deste Concello, Verona Kersting Mikhailova, con data 6 de marzo de 2012 dictou a seguinte RESOLUCIÓN: Primeiro.- Con data 13 de outubro de 2011, Da. María Remedios González Llanos solicita se requira ó propietario da finca con referencia catastral 5161312MH9356S0001ZW, situado na rúa do Río, na vila de Muros, para que proceda a súa limpeza. Segundo.- Comprobada a reclamación, a Policía Local, con data do 11 de outubro de 2011, emite un informe no que confirma a denuncia presentada. Mediante escrito desta Alcaldía do 19 de outubro de 2011, requiriuse ó propietario da finca, D. RAUL ALBERTO ASKOUR BERGA, para que no prazo de 15 días naturais procedese á execución dos traballos de limpeza. Requerimento notificado o 24/10/2011. Terceiro.- A Policía Local, con data do 28 de febreiro de 2012, emite un novo informe no que comunica que a finca está sen limpar. Con base no disposto no art.199 da Lei 9/2002, de 30 de decembro, de Ordenación urbanística e protección do medio rural de Galicia e en atribución recoñecida á Alcaldía no art.21.1. s) da Lei 7/1985, de 2 de abril, reguladora das bases do réxime local, Primeiro.- Incoar expediente de orde de execución a D. RAUL ALBERTO ASKOUR BERGA como propietario da finca con referencia catastral 5161312MH9356S0001ZW, situado na rúa do Río, na vila de Muros, como consecuencia das deficientes condicións de seguridade, hixiene e ornato público. Segundo.- Conceder ao interesado tramite de vista e audiencia por un prazo de dez dias contados a partir do seguinte ao da recepción da presente notificación, durante o cal poderá formular cantas alegacións e presentar a documentación que estime pertinentes en defensa dos seus dereitos e intereses, de conformidade co disposto no art.84 da Lei 30/1992 de 26 de novembro, de Rexime Xurídico das Administracións Públicas e do Procedimento Administrativo Comun. Terceiro.- Se proceda á notificación urxente ó interesado.” Contra este acto de trámite non cabe ningún recurso. Non obstante, a oposición ao mesmo poderá alegarse polo interesado para a súa consideración na resolución que poña fin ó procedemento administrativo, si a elo houbera lugar, de conformidade co establecido no parágrafo dous do art.107.1) da Lei 30/1992, de 26 de novembro, do réxime xurídico das administracións públicas e do procedemento administrativo común. Muros, 28 de maIo do 2012. O SECRETARIO DA CORPORACIÓN Asdo.: Manuel Quintáns Queiruga
07/06/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: 388/07. Expropiación

Resolución do 23 de maio de 2012, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día xoves 05 de xullo de 2012, ás 11.30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.” proceda, nas oficinas da Casa Consistorial de (SANTA COMBA), aos pagos do prezo xusto e xuros por expropiación e imposición de servidumes de paso da liña eléctrica LMT, CTI, RBT TRASAGRA DE CASTRIZ (Expte. n.° 388/07), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realizase igualmente aos efectos do artigo 59.4 da Lei 30/1992 do 26 de novembro, de Réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.° da citada Lei de expropiación forzosa. A Coruña, 23 de maio de 2012. A xefa territorial Susana Vázquez Romero